hanggang sa mga sandaling iyon ay wala pang nakakikita ng gayong karaming kayamanan. sa kahong iyon, na may balot na tersiopelong bughaw na mangitimngitim, na may mga halang, ay namamakas ang katunayan ng mga pangarap sa isang libot isang gabi, ang pangarap ng mga salamisim sa kasilanganan. mga brillanteng kasinglaki ng mga garbansos na nagkikinangang nagtatapon ng kislap na nakasisira ng mata, na waring ibig matunaw mag alab sa kintab; mga esmeraldang galing sa peru na ibat iba ang tapyas at ayos, mga rubi sa india na mapupulang wariy patak ng dugo, mga sapiro sa ceylan na bughaw at puti, mga turkesa sa persia, perlas na makinis ang balat, na ang ilan sa kanilay namumulamula, mangabongabo at maitim. ang makabubulay ng anyo ng sisidlang iyon, ay yaong nakakita lamang sa gabi ng isang kuwitis na nagsabog ng mumunting liwanag na sarisaring kulay, na ang kinang ay nakapagpapalamlam sa mga walang kupas na bituwin.